b"\n_START_ARTICLE_\nZelta palmas zars\n_START_PARAGRAPH_\nZelta palmas zars (fran\xc4\x8du: Palme d'Or) ir augst\xc4\x81kais apbalvojums Kannu kinofestiv\xc4\x81l\xc4\x81, kas tiek pasniegts ofici\xc4\x81l\xc4\x81 konkursa uzvar\xc4\x93t\xc4\x81jfilmas re\xc5\xbeisoram._NEWLINE_Balvu 1955. gad\xc4\x81 ieviesa festiv\xc4\x81la organizatorisk\xc4\x81 komiteja. Pirmo Zelta palmas zaru sa\xc5\x86\xc4\x93ma amerik\xc4\x81nis Delberts Manns par filmu Marty, par ko vi\xc5\x86\xc5\xa1 ieguva ar\xc4\xab Amerikas Kinoakad\xc4\x93mijas balvu. Balvas dizains laika gait\xc4\x81 ir main\xc4\xabjies, pa\xc5\xa1laik tiek pasniegta 1992. gada dizaina balva, pati palma ir veidota no 24 kar\xc4\x81tu zelta. Balvu divas reizes ir ieguvu\xc5\xa1i septi\xc5\x86i re\xc5\xbeisori (vienu no t\xc4\x81m ieguva br\xc4\x81\xc4\xbci be\xc4\xbc\xc4\xa3i Dard\xc4\x93ni)."